
Z A P I S N I K
8. sjednice Vijeća Mjesnog odbora Čulinec
Održane 20. siječnja 2022. godine
u sjedištu Mjesnog odbora, Ulica Badema 2a
s početkom u 17:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler i Jadranka Petrović, 
NENAZOČNA ČLANICA VIJEĆA: Suzana Benc.
Predsjedava Mario Kolar, predsjednik Vijeća.

Zapisnik vodi; Mario Kolar, predsjednik VMO Čulinec.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 7. sjednice Vijeća, održane 16. prosinca 2021, bez izmjena:
Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Prijedlog financijskog plana Mjesnog odbora Čulinec za 2022.g.;

2. Izmjena rute smjera kretanja školskog autobusa OŠ Retkovec

3. Označavanje pješačkog prijelaza i postavljanje „ležećih policajaca“ uspornika u ulici I. Čulinec.

4. Poziv stanarima/vlasnicima čestica u ulici Filipa Ankovića Arara za davanje služnosti za postavljanje rasvjetnih stupova.

5. Aktualna komunalna problematika,

6. Pitanja, prijedlozi i obavijesti.

Ad 1.
Prijedlog financijskog plana Mjesnog odbora Čulinec za 2022.g.

–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 
U raspravi sudjeluju: Mario Kolar, Damir Škarić, Hrvoje Holler i Jadranka Petrović.
Vijeće Mjesnog odbora Čulinec razmotrilo je Prijedlog financijskog plana Mjesnog odbora Čulinec za 2022.g.  većinom glasova prihvaća
FINANCIJSKI PLAN

Mjesnog odbora Čulinec za 2022.

(Tekst Financijskog plana prilaže se ovom zapisniku i njegov je sastavni dio.)
Ad 2. 
o premještanju stajališta školskog autobusa Čulinec - OŠ Retkovec 

Predsjednik usmeno obavještava nazočne o predmetu rasprave i odlučivanja vezano na zaključak sa 3. sjednice VMO Čulinec te zaključka sa 4. sjednice VMO Čulinec. Naime, istim zaključcima donesene su odluke o potrebi izmještanja autobusne stanice školskog autobusa zbog nerazjašnjenih imovinsko pravnih-odnosa na parceli na kojoj se trenutno nalazi autobusno stajalište na adresi ispred kućnog broja Čulinečka 100a, a gdje je u planu izgradnja nadstrešnice. Nadalje, utvrđeno je da je trenutno stajalište djelomično postavljeno na privatnom zemljištu oko kojega se vode sudski postupci, a ista parcela u naravi predstavlja urušeni objekt sa građevinskim i komunalnim otpadom bez ograde prema stajalištu. Isto stajalište predstavlja i niz opasnosti za djecu koja čekaju autobus na istom stajalištu (fotografija u prilogu). U žurnom postupku, VMO Čulinec je predložilo i donijelo zaključak o novoj lokaciji autobusne stanice, na prostoru kč 588 i 589 ko Resnik, obje u vlasništvu Grada Zagreba, a gdje bi se izgradila i predviđena nadstrešnica i zadovoljili svi potrebni uvjeti sa boljom sigurnosti za autobusno stajalište (idejno rješenje novog stajališta dječjeg autobusa u prilogu). 

U cilju zadovoljenja potreba građana za novom lokacijom stajališta školskog autobusa, vijećnici VMO Čulinec proveli su anketu između korisnika (roditelja djece) te su prikupili podršku većine i to 49 roditelja čija djeca koriste školski autobus (kopija potpisa u prilogu). 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.
Izmjena rute smjera kretanja školskog autobusa Čulinec - OŠ Retkovec

Vijeće Mjesnog odbora Čulinec razmotrilo je prijedlog nove rute kretanja školskog autobusa u skladu sa predloženom novom lokacijom stajališta autobusa, te većinom glasova donosi
Z A K LJ U Č A K

o premještanju stajališta školskog autobusa Čulinec - OŠ Retkovec te izmjena smjera (rute) kretanja školskog autobusa Čulinec – OŠ Retkovec
1. Vijeće je razmotrilo izlaganje predsjednika Vijeća o promjeni lokacije stajališta školskog autobusa, izmještanja autobusne stanice školskog autobusa zbog nerazjašnjenih imovinsko pravnih-odnosa na parceli na kojoj se trenutno nalazi autobusno stajalište na adresi ispred kućnog broja Čulinečka 100a, a gdje je u planu izgradnja nadstrešnice. Nadalje, utvrđeno je da je trenutno stajalište djelomično postavljeno na privatnom zemljištu oko kojega se vode sudski postupci, a ista parcela u naravi predstavlja urušeni objekt sa građevinskim i komunalnim otpadom bez ograde prema stajalištu. Isto stajalište predstavlja i niz opasnosti za djecu koja čekaju autobus na istom stajalištu.
2. Vijećnici Vijeća Mjesnog odbora Čulinec proveli su anketu između korisnika (roditelja djece) te su prikupili podršku većine, 49 roditelja čija djeca koriste školski autobus (kopija potpisa peticije i 2. skice u prilogu).
Vijeće Mjesnog odbora Čulinec je suglasno sa promjenom lokacije autobusne stanice, sa adrese Čulinečka 100a na prostor kč. 588 i 589 ko. Resnik, obje u vlasništvu Grada Zagreba, a gdje je predviđena autobusna nadstrešnica. 
3. Vijeće predlaže sukladno premještanju autobusnog stajališta predlaže izmjenu rute (smjera) kretanja školskog autobusa Čulinec – OŠ Retkovec (skica u prilogu)
4. Ovaj zaključak se dostavlja Gradskoj četvrti Donja Dubrava na daljnje postupanje.
Ad 3.
Označavanje pješačkog prijelaza i postavljanje „ležećih policajaca“, uspornika u ulici I. Čulinec 
Predsjednik usmeno obavještava nazočne o predmetu rasprave i odlučivanja. Naime, 22. rujna 2020 godine, VGČ Donja Dubrava zaključkom KLASA:026-02/20-001/221, URBROJ 251-06-11-4-20-5 dostavilo je Gradskom uredu za prostorno uređenje, izgradnju Grada, graditeljstvo, komunalne poslove i promet, mišljenje VMO Čulinec po provedenom anketiranju građana, postavljanje izbočina u ulici II. Čulinec (sada I. Čulinec). Istim mišljenjem, VMO Čulinec tražilo je nužno postavljanje uspornika na istoj prometnici, u naravi spojnoj cesti Čulinca sa Trnavom a koja cesta vezano na usko grlo istog prometnog toka je izložena daleko većim rizicima za građane, suprotno količini prometa za koju je ista prometnica inicijalno građena. Kolone na istoj prometnici su od 15-18 sati u stotinama metara a dio vozila pretiče kolonu ili se kreće iznimno brzo pokušavajući čim brže prići raskrižju. U neposrednoj blizini raskrižja, niti stotinu metara od raskrižja u oba smjera, ne postoji niti pješački prijelaz što također pješacima koji prelaze cestu donosi opasnosti. Kako je VMO prilikom traženja uspornika 2020 godine već proveo anketu i anketne listove priložilo u dopisu prema VGČ Donja Dubrava, a koje VGČ je donijelo pozitivno mišljenje na prijedlog, traži se provedba nikad izvršenog Zaključka iz priloga od 22. rujna 2020. godine kao i dodatno označavanje pješačkog prijelaza kao što je ucrtano na skici u prilogu.
U raspravi sudjeluju: Mario Kolar, Hrvoje Holler, Jadranka Petrović, Suzana Benc, Damir Škarić
Vijeće  donosi
Z A K LJ U Č A K

o označavanju pješačkog prijelaza i postavljanje „ležećih policajaca“, 
uspornika u ulici Čulinec I.
1. Vijeće Mjesnog odbora Čulinec je razmotrilo izlaganje predsjednika Vijeća Mjesnog odbora o postavljanju uspornika neposredno ispred kč.br. 38 i 50 u ulici I. Čulinec, te označavanje pješačkog prijelaza prema priloženoj skici.
2. Vijeće Mjesnog odbora Čulinec, predlaže postavljanje uspornika neposredno ispred kč.br. 38 i 50 u ulici I. Čulinec te označavanje pješačkog prijelaza kao što je prikazano na skici (skica u prilogu). 
3. Ovaj zaključak se dostavlja Gradskoj četvrti Donja Dubrava na daljnje postupanje.
Ad 4.
Poziv stanarima/vlasnicima čestica u ulici Filipa Ankovića Arara za davanje služnosti za postavljanje rasvjetnih stupova.
Predsjednik usmeno obavještava nazočne o predmetu rasprave i odlučivanja. Naime, VMO Čulinec zaprimilo je zahtjeve građana, stanovnika ulice Filipa Ankovića Arara koji skreću pažnju da u ulici ne postoji javna rasvjeta te traže postavljanje iste. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je Prijedlog građana te zaključuje da u ulici u kojoj se traži postavljanje rasvjete ne postoje rasvjetni stupovi vezano na činjenicu da je ulica Filipa Ankovića Arara u naravi prometnica širine koja nije dostatna za postavljanje rasvjetnih stupova te da bi postavljanje istih onemogućavalo promet vozila a posebno teretnih vozila. Kako jedino rješenje, VMO Čulinec smatra postavljanje rasvjetnih stupova na čestice građana neposredno uz javnu prometnicu te se donosi 

ZAKLJUČAK
VMO poziva građane na prvu sjednicu VMO Čulinec sa ciljem potpisivanja obrasca služnosti kojim obrascem i davanjem ovlaštenja bi se osiguralo postavljanje rasvjetnih stupova. 
Dovršeno u 20:00 sati.
KLASA: 024-08/22-003/35
URBROJ: 251-13-11-4-22-2

U Zagrebu, 20. siječnja 2022. godine
Zapisnik sastavio: 

